

Norsk forening for allmennmedisin

Norsk gynekologisk forening

Norsk barnelegeforening

Norsk samfunnsmedisinsk forening

Deres ref.:  Vår ref.:  Dato: 17.10.17

**Høring om Nasjonal faglig retningslinje for svangerskapsomsorgen**

Legeforeningen har mottatt høring fra Helsedirektoratet om nasjonalfaglige retningslinjer for svangerskapsomsorgen. Retningslinjen er primært utarbeidet for gravide og alt helsepersonell i svangerskaps-, fødsels- og barselomsorgen. Retningslinjen kan være av interesse for pårørende, politikere, utdanningsinstitusjoner og helse– og sosialpersonell.

Retningslinjen anbefaler et basisprogram med helsekontroller for å forebygge sykdom og avdekke eventuell risiko i svangerskapet. Anbefalingene gjelder for friske gravide uten kjente risikofaktorer. Oppfølging av gravide med risikosvangerskap eller komplikasjoner omfattes ikke av denne retningslinjen. Retningslinjen og helsekort for gravide må sees i sammenheng for en helhetlig oppfølging. Fastlege/jordmor bør tilby første konsultasjon innen en uke etter at gravide har tatt kontakt med legekontor eller helsestasjon. Det bør være avsatt god tid til en dialog om levevaner. Gravide som trenger det, bør få tilbud om utvidet veiledning og oppfølging i svangerskapet. Oppdateringen inkluderer relevante anbefalinger fra allerede publiserte produkter.

Les mer på direktoratets nettsider:

<https://helsedirektoratet.no/horinger/nasjonal-faglig-retningslinje-for-svangerskapsomsorgen#høringsinnspill>

Dersom høringen virker relevant, bes det om at innspill sendes til Legeforeningen innen   
**1. januar 2018.** Det bes om at innspillene lastes opp direkte på Legeforeningens nettsider.   
  
Høringen finnes på **Legeforeningen.no** under **Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver

|  |  |
| --- | --- |
|  |  |

|  |  |
| --- | --- |
|  |  |